**Развојна агенција Србије**, са седиштем у Београду, Кнеза Милоша 12, матични број 17905031, ПИБ: 109336535, коју заступа Радош Газдић, в.д. директора (у даљем тексту: ***Прималац информација***)

и

**\_\_\_\_\_\_\_\_\_\_\_\_\_\_**, са регистрованим пословним седиштем у \_\_\_\_\_\_\_\_, \_\_\_\_\_\_\_\_, матични број \_\_\_\_\_\_\_\_, ПИБ \_\_\_\_\_\_\_\_, које заступа \_\_\_\_\_\_\_\_, директор (у даљем тексту**: *Давалац информација***),

(у даљем текстуПрималац информација и Давалац информација појединачно означени као: ***Уговорна страна*** и заједно као**: *Уговорне стране***),

у Београду, дана \_\_\_\_\_\_\_\_\_\_\_. године закључују

**УГОВОР О ПОВЕРЉИВОСТИ ИНФОРМАЦИЈА**

**ПРЕАМБУЛА**

1. Дана 21. децембра 2022. године Прималац информација је расписао Јавни позив за учешће у Програму подршке привредним друштвима за промоцију извоза у 2022. години (у даљем тексту: *Програм*), са циљем унапређења извозних потенцијала привредних друштава.
2. Давалац информација је дана \_\_\_\_\_\_\_\_\_\_\_. године Примаоцу информација поднео Пријаву за учешће у Програму са пратећом прописаном документацијом (у даљем тексту: *Пријава*).
3. На основу Пријаве, Прималац информација ће разматрати достављену документацију, и уколико Давалац информација испуњава услове за учествовање у Програму, донети Одлуку о избору учесника за учешће у поступку дијагностике извозних способности, као и спровести поступак дијагностике извозних способности Даваоца информација у складу са Упутством за спровођење Програма подршке привредним друштвима за промоцију извоза у 2022. години које се односе на процес дијагностике, све ради утврђивања да ли су активности, планирано пословање и циљеви пословања Даваоца информација у складу са циљевима Програма. Прималац информација ће са Даваоцем информација извршити усаглашавање Плана интервенција у складу да закључцима са извршене дијагностике, на основу којег ће донети Одлуку о одобравању мера интервенције и закључити Уговор о додели бесповратних средстава.

Како ће у целокупном поступку реализације Програма Прималац информација добијати информације које се сматрају поверљивим, Уговорне стране приступају закључењу овог уговора.

**Члан 1.**

Предмет овог уговора представљају све информације које су поверљиве, недоступне јавности и које припадају Даваоцу информација, а односе се на заједничку сарадњу Уговорних страна у вези са реализацијом Програма, односно сви подаци о пословању које Давалац информација у било ком облику достави у току периода пријављивања ради учествовања у Програму, дијагностике извозних способности, извештавања и саме реализације пројектних активности у складу са Програмом (у даљем тексту: *Поверљиве информације*).

Поверљиве информације сматрају се пословном тајном.

**Члан 2.**

Поверљиве информације не обухватају:

* информације које је Давалац информација објавио или које су постале доступне јавности на неки други начин;
* информације које је Прималац информација поседовао пре потписивања овог уговора и које нису биле прибављене од Даваоца информација;
* информације које је Прималац информација прибавио на законом допуштен начин од трећих лица, а која те информације нису добила од Даваоца информација под обавезом чувања пословне тајне;
* информације које Прималац информација мора достављати надлежним државним органима (укључујући, али не ограничавајући се на Комисију за контролу државне помоћи), при чему ће Прималац информација о томе без одлагања обавестити Даваоца информација;
* информације чије је објављивање обавезно у складу са законом, при чему ће Прималац информација о томе без одлагања обавестити Даваоца информација.

**Члан 3.**

Давалац информација је сагласан са аудио и видео снимањем састанака који буду реализовани у току спровођења Програма, а посебно током спровођења поступка дијагностике извозних способности, усаглашавања Плана интервенција, као и током спровођења поступка верификације реализације Плана интервенција, уколико Даваоцу информација буде одобрена додела бесповратних средстава. Такви снимци представљаће Поверљиве информације у складу са овим уговором.

Давалац информација је сагласан да Примаоцу информација доставља Поверљиве информације, у електронском и/или папирном облику, а у вези са реализацијом Програма. Прималац информација се обавезује да на било који начин неће објављивати, нити откривати трећим лицима Поверљиве информације, као и да их на било који начин неће искористити у сврху која није у складу са Програмом, осим у случајевима допуштеним овим уговором.

Допуштеним се сматра свако откривање и објављивање Поверљивих информација за које је Давалац информација дао писану сагласност.

**Члан 4.**

Обавезе Примаоца информација по основу овог уговора престају истеком 5 (пет) година од дана потписивања Уговора.

**Члан 5.**

На сва питања која нису уређена овим уговором, примењиваће се одредбе закона којим се уређује пословна тајна и закона којим се уређују облигациони односи.

Уговорне стране су сагласне да ће све евентуалне спорове решавати споразумно, а ако то не буде могуће, уговара се надлежност суда у Београду.

**Члан 6.**

Све измене и допуне овог уговора морају бити учињене у писаном облику и потписане од стране овлашћених лица Уговорних страна.

**Члан 7.**

Овај уговор престаје истеком времена из члана 4. овог уговора, односно у другим случајевима прописаним законом.

**Члан 8.**

Овај уговор сачињен је у 2 (два) истоветна примерка, по 1 (један) за сваку Уговорну страну.

**Члан 9.**

Овај уговор ступа на снагу даном његовог потписивања од стране овлашћених лица Уговорних страна.

|  |  |
| --- | --- |
| **За Примаоца информација** | **За Даваоца информација** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Радош Газдић,  в.д. директора | директор |